Rěčny kućik | 17.01.2017 Serbska rěč so wuwiwa – rěčny kućik
Hauptinhalt
Naš „Rěčny kućik“ ma pomhać, serbšćinu we wšědnym žiwjenju prawje wužiwać. Hač su to nowe nastroje abo wunamakanki, dotal njeznate rěčne wobroty abo husto wužiwane germanizmy abo anglicizmy – na tutej stronje namakaće pokiwy serbskich rěčnych fachowcow k najwšelakorišim temam.
Rěčny kućik, dnja 17.01.2018 z dr. Anju Pohončowej
Feststellschraube
Kóždy šuler trjeba za geometriju kružidło. Z nim hodźa so bjez problemow kruhi wšelakeho přeměra rysować. Za to so kónčk kružidła do nuloweho dypka lineala štapi, wotpowědna wulkosć so wuzwoli a potom so kruh rysuje. Zo njeby so při tym wulkosć změniła, móže so nastajeny radius z wosebitym šrubom sfiksować. Tutón šrub mjenuje so němsce „Feststellschraube", „Befestigungsschraube" abo tež „Klemmschraube", a serbsce? W terminologiskich zešiwkach za šulsku potrjebu stej zapisanej jako wotpowědnikaj připrěwny šrub a připrěwanski šrub. Adjektiw připrěwny je trochu njezwučeny a wustupuje drje jenož w šulskej terminologiji. Scyła zda so, zo je werb připrěć/připrěwać rědki; je w słownikach registrowany, ale w druhich tekstach jón lědma namakamy. W starym pomocnym terminologiskim słowniku je zapisany dalši serbski wotpowědnik za němske „Feststellschraube", kiž so mi wosobinsce najlěpje lubi, a to je připrěwka. Je to rjany přikład za tworjenje wotwodźenki jako serbski wotpowědnik za němsku zestajenku.
Starše rěčne kućiki
Wubrane rěčne kućiki zašłych wusyłanjow smy za was do indeksa zjeli, zo byšće je stajnje zaso wužiwać móhli.
Dyrbiće jenož na slědowacy link kliknyć!
sag_Latn deu_Latn szl_Latn hrv_Latn deu_Latn szl_Latn hrv_Latn bos_Latn szl_Latn